Nyeste Skilderie af Kiøbenhavn, 1820-05-13
Hvo, som har gjort sig bekjendt med Chemien, er med det samme blevet overbeviist om, at den i en udmærket Grad med egentlig videnskabeligt Værd forbinder Anvendelighed paa ligesaa mange som vigtige Gjenstande for Næringsdrift, ogsaa maa dette være indlysende for Enhver, som betænker, at Opgaven for Næringsvirksomheden er den, paa den fordeelagtigste, meest indbringende Maade at behandle og gjøre Brug af Naturgjenstandene, at dette bedst maa kunne skee ved Kundskab om deres Kræfter og Egenskaber, og at det er Chemien, som for en stor Deel søger at fremstille disse, og vi behøve kun at see hen til de Stater, hvor denne Overbeviisning alt længe har været almeen og herskende, hvor den er Folkemening, for ved derfra hentede Erfaringer at overtyde os om dens herlige Frugter. Men er det af Vigtighed for Staten at nære og befordre denne Almeen-Overbeviisning om Nytten af chemiske Kundskaber, saavel for den egentlig producerende Klasse, som for dem, hvis Embedsforhold kunne give Jndflydelse paa Jndustrien, Leilighed til at virke til dens fordeelagtige Gang, saa er det i Sandhed ei mindre vigtigt, paa hvilken Maade Chemien i denne Henseende fremstilles og bibringes dem, som man anbefaler og tilraader at gjøre Anvendelse deraf. Skal den Jnteresse, som man ønsker vakt for samme, de Bevæggrunde, som man vil fremkalde til at dyrke den, ei blot grunde sig paa dens selvstændige videnskabelige Værd, men paa de borgerlige Fordele, som den kan yde sine Dyrkere, saa maa den og foredrages med stadigt Hensyn til disse Fordele, og er det ikke blot de, som føle Kald og Tilbøyelighed til at modtage Videnskaben i sin egentlige akademiske Form, som man vil sætte i Stand til at hoste af dens Frugter, saa maa dens Sandheder saa meget som muligt gjøres umiddelbart tilgængelige for enhver, d. e. uden Forudsætning af andre akademiske Discipliner, og dens Lærdomme saavidt muligt knyttes til og oplyses ved de almindelig bekiendte Erfaringer: i denne Forstand, mener jeg, bør Foredraget være populairt. Men en Hensigt med Udviklingen af en for Næringsveiene saa vigtig Videnskab som Chemien, maa sikkert være den, at bibringe dem, som have det vigtige Kald i Staten, paa det fordeelagtigste at benytte dens Næringskilder, ikke blot andre Kundskaber end de, som erholdes i Arbeidstederne, men for endeel ogsaa en anden Dannelse, ved nemlig stedse at føre til Tænksomhed ved Arbeidet, ved at give Anviisning til selv at dømme om det enkelte og væsentlige af de Erfaringer, hvorpaa et vist foretagende beroer, ved at bibringe en vis Færdighed og Lyst til i det Specielle at erkjende det Almindelige, og til saaledes at anvende Grundsætninger. Den practiske Duelighed, som derved bibringes, staaer i Sandhed langt over den, som erholdes ved Meddelelse af Forskrifter for allehaande nyttige Sager, da man ved saadanne Forskrifter kun sjeldent kan være viis paa, saaledes at have taget Hensyn til alle Betingelser og Omstændigheder, at de stedse kunne lede den blot maskinmæssige Arbeider til heldige Udfald. Thi kun da er en Arbeider i Stand til, paa egen Haand med Sikkerhed at lede en chemisk Operation, naar han selv kjender de Kræfters Natur, som skulle sættes i Virksomhed, og kun da altsaa forstaaer han at bestemme, hvorledes eet og andet maa varieres efter mangfoldige mulige Biomstændigheder, som tildeels ikke forud kunne bestemmes. Vi høre saa ofte Klager over, at visse Fremgangs maader, som anbefales af En, ei ville lykkes for en Anden. Grunden dertil er ofte den, at de forudsætte tænkende og kyndige Arbeidere. Ligesom og den ofte høist urimelige Frygt for at ombytte bedre, men nye og uvante Behandlingsmaader med slettere og ældre, som findes hos nogle, eller og den utidige Beredvillighed til at anprise og følge det første det bedste Forslag, som vi møde hos andre, sikkert for en meget stor Deel er en Følge af Ukyndighed om det, hvorpaa saavel det Ældre som det Nyere i det Væsentlige grunder sig, og hvad dermed egentlig tilsigtes. Ogsaa er at bemærke, at Hensigten med Udbredelsen af chemiske Kundskaber, ei blot er den, at give Underretning om alt prøvede Fremgangsmaader, men ogsaa den, at udstrøe Sæden for nye Erhvervarene, at foranledige nye fordeelagtige Anvendelser af Videnskaben: det er saaledes en vis anvendelig, men grundig Jndsigt i Chemien, som det er saa vigtigt at gjøre almindelig. At forbinde Videnskabelighed, i den antydede Forstand, med Popularitet, ved en Fremsættelse af Chemien med Hensyn til dens Anvendelse paa Konster og Næringsdrift, er saa vigtigt, at Mangel paa denne Forbindelse let kan stifte megen Skade; thi ogsaa her kan halvt forstaaede Læresætninger føre til Tab og Fordærvelse. Det kan ikke være Hvermands Sag at danne sig til egentlig Chemiker. Det er altsaa med Hensyn hertil, at man ved et populairt Foredrag af den techniske Chemie maa indskrænke sig til visse Deele deraf, men Udviklingen af disse bør skee med Grundighed. Det Skin af Tydelighed, som ledsager de Behandlinger af Videnskaben, hvorved det, som fordrer en vis Anstrængelse forbigaaes som ligegyldige Ting, bifaldes kun til en Tid. Ved bloat have denne Art af Veiledning ved sine Foretagender, støder man snart paa saa mange Hindringer, at det endog hos Nogle let vækker Fordom mod videnskabelig Anvisning i Almindelighed. Jeg har troet, ei at burde lade denne Anledning ubenyttet, til at antyde den Maade, hvorpaa, ogsaa efter min Overbeviisning, Chemien maa behandles, naar det kommer an paa at gjøre den almeennyttig, jeg haaber saaledes at man vil finde de her gjorte bemærkninger at være hensigtpassende. Det er min Tænkemaade og mine Grundsætninger i denne Henseende, som jeg herved har villet lægge for Dagen, i mit Foredrag skal jeg søge paa det nøiagtigste at følge dem.